Det blev til to gange guld ved DM i roning på Brabrand Sø.

- Vi havde et kanon løb. Allerede efter 300 meter var vi foran og følte, at vi sad med det overskud, der skal til for at vinde et så vigtigt løb, fortæller Peter Munk fra Hadsund Roklub til Nordjyske. Peter Munk og Thomas Smed Nielsen har begge vundet deres første DM. De deltog som de ældste juniorer. Også kvinderne fra Hadsund klarede sig flot ved DM. I dobbeltsculler for kvindelige juniorer blev det til en delt andenplads til Trine Toft og Mette Noll.